Marc Gasol

Marc Gasol i Sáez (s. 29. tammikuuta 1985 Barcelona) on espanjalainen koripalloilija, joka pelaa NBA-joukkue Los Angeles Lakersissa. Aiemmin hän edusti yli kymmenen vuotta NBA-seura Memphis Grizzliesiä. 

 Ura 

Los Angeles Lakers varasi Gasolin 48. vuorolla vuoden 2007 varaustilaisuudessa. Hän pelasi tulokaskautensa NBA:ssa kaudella 2008–2009 tehden ottelua kohden 11,9 pistettä ja 1,1 torjuntaa, ottaen 7,4 levypalloa ja antaen 1,7 koriinjohtanutta syöttöä. Kauden päätteeksi Gasol valittiin tulokkaiden kakkostähdistöjoukkueeseen. Kaudella 2012–2013 hänet valittiin NBA:n vuoden puolustuspelaajaksi, kakkostähdistöjoukkueeseen ja kakkospuolustustähdistöjoukkueeseen. Hän on pelannut NBA:n tähdistöottelussa vuosina 2012 ja 2015. Kaudella 2014–2015 Gasol valittiin NBA:n ykköstähdistöjoukkueeseen.Basketball-Reference.com

Heinäkuussa 2015 Gasol teki Grizzliesin kanssa viisivuotisen ja 110 miljoonan dollarin jatkosopimuksen, jossa oli neljän vuoden jälkeen optio.http://www.aamulehti.fi/Urheilusahkeet/1194988976420/artikkeli/koristahti+marc+gasol+teki+jatkosopimuksen+memphisin+kanssa.html  Helmikuussa 2019 hänet myytiin Toronto Raptorsiin. Gasol voitti Raptorsissa NBA:n mestaruuden vuonna 2019https://www.espn.com/nba/recap?gameId=401134820.

Gasolin isoveli Pau Gasol on myös tunnettu koripalloilija.

 Lähteet 

 Marc Gasol NBA Stats Basketball-Reference.com 
 Profiili nba.com 


 Viitteet 

Luokka:Katalonialaiset koripalloilijat
Luokka:Espanjalaiset koripalloilijat
Luokka:Espanjalaiset olympiamitalistit
Luokka:Vuonna 1985 syntyneet
Luokka:Elävät henkilöt